برام ستۆکەر

برام ستۆکەر () لەدایکبووی ٨ی تشرینی دووەمی ١٨٤٧ – مردووی ٢٠ی نیسانی ١٩١٢) ڕۆماننووس و کورتەچیرۆکنووسێکی ئێرلەندییە، کە بەھۆی ڕۆمانی دراکولا ناوبانگێکی زۆری بەدەستھێناوە. کە مامەڵەی لەگەڵدا کراوە بە نواندن و بەرھەمھێنان و چاپکردن، کە کارتۆن و ئەنیمێی لەسەر بەرھەم ھێنراوە.

 ژیانی پیشەیی 
ستۆکەر لە شاری کلۆنتارف لە بەشی باکووری شاری دبلن لە ئێرلەندا لەدایکبووە. لە بیرکاری و زانست و مێژوو و زماندا سەرکەوتوو بووە و شوێنپێی باوکی کەوتووە بە کارکردن لە خزمەتگوزاری شارستانی وەک کارمەندێک لە قەڵای دبلن و بۆ ماوەی ھەشت ساڵ لەسەر داوای باوکی لەوێ خزمەت دەکات، و لەو ماوەیەدا لە گۆڤارەکاندا ھەندێک چیرۆکی بڵاودەکردەوە، لەوانە «پەرداخی کریستاڵ»  لە ساڵی ١٨٧٢ و «زنجیرەی چارەنووس» لە ساڵی ١٨٧٥ و «نەفرەتی ڕۆح» لە ساڵی ١٨٨٠، جگە لە ھاوکاری لەگەڵ ھەندێک گۆڤار وەک ڕەخنەگرێکی شانۆ بەبێ مووچە.

و دوای ئەوەی ھاوڕێیەتی لەگەڵ نواندکاری بەناوبانگی بەریتانی سێر ھێنری ئیرڤینگەوە کرد، وەک بەڕێوەبەری کارەکانی کاری کرد، پاشان خولیای شانۆ و نواندن وای لێکرد ببێتە دەرھێنەرێکی سەرکەوتووی شانۆی لیسیۆم، و بۆ ماوەی ٢٧ ساڵ بەردەوام بوو لە کارەکەی تا مردنی ھاوڕێکەی لە ساڵی ١٩٠٦.

لە ڕێگەی کۆمەڵگەی ھونەرییەوە لەگەڵ کەسایەتییە دیارەکانی کۆمەڵگەی ئێرلەندی و بەریتانیا ئاشنا بوو، ھەروەھا ھاوڕێیەتی کۆمەڵێک نووسەری کرد، لەوانە ئارسەر کۆنان دۆیل، ئەلفرێد لۆرد تێنیسۆن، مارک توین، و ئۆسکار وایلد کە لەگەڵیدا کێبڕکێی کرد بۆ خۆشەویستی کچە جوانەکەی فلۆرانس بالکۆمب، کە لە کۆتاییدا ستۆکەری ھەڵبژارد و لە ساڵی ١٨٧٨ ھاوسەرگیریان کرد.

 نووسین 
وێنۆک|چەپ|پەرتووکی دراکولا (١٨٩٧)
سەرەڕای سەرقاڵبوونی، توانی یەکەم ڕۆمانی ڕۆمانسی خۆی بنووسێت، بە ناوی «ڕێڕەوی مار»، کە لە ساڵی ١٨٩٠دا چاپ کرا و بڵاوکرایەوە، دواتر کار لەسەر نووسینی ڕۆمانی «دراکولا»ی کرد، کە تەواوی نەکرد تا ساڵی ١٨٩٧ نەبێت، و ئەو ڕۆمانە ناوبانگێکی پێدا کە خەونی پێیەوە نەبینیبوو.

ستۆکەر تووشی جەڵدەی دڵ بوو کاتێک ھاوڕێکەی  بەناوی سێر ئێرڤینگ مرد. لەکاتی چاکبوونەوەی لە نەخۆشییەکەدا، لە ڕێگەی ئەو ھاوڕێیەتییەی کە ئەوانی بەستەوە، کاری لەسەر نووسینی ژیاننامەی ژیانی ئەم نواندکارە کرد و پەرتووکەکە لە ساڵی ١٩٠٦دا چاپ کرا.

 سەرچاوەکان 

پۆل:لەدایکبووانی ١٨٤٧
پۆل:مردووانی ١٩١٢
پۆل:وتارنووسەکانی سەدەی ٢٠ەم